คลอดน้องและ 1 เดือนกว่าๆไปตรวจภายในแล้ว ได้ยาคุมของเมอซิลอนแบบ 21 เม็ดมาทาน ทานได้ 7 เม็ด มีเลือดออกแบบประมาณเยอะ ตอนนี้ยังทานยาคุมอยู่ และมีเลือดออกมาได้ 10 วันแล้ว ค่ะ เป็นอะไรหรือเปล่าค่ะ ความหยุดยาคุมไหมค่ะ หรือมีวิธีรักษายังไงบ้างค่ะ
สวัสดีค่ะ การใช้ยาคุมแบบแผงรายเดือนนั้นเป็นการคุมกำเนิดที่มีประสิทธิภาพสูงประมาณ 95-99% โดยควรเริ่มใช้ภายใน 5 วันแรกของการมีประจำเดือน เพื่อให้ยาสามารถออกฤทธิ์ได้ทันทีตั้งแต่เม็ดแรก และให้กินติดต่อกันทุกวันจนยาหมดแผง คลาดเคลื่อนไม่เกิน 3 ชั่วโมง และเมื่อกินหมดแผง ให้กินยาแผงใหม่ต่อโดยทันทีกรณีนี้ที่กินในช่วงหลังคลอดนั้น ไม่แน่ใจว่ายังให้นมบุตรอยู่หรือไม่ เพราะยาคุมเมอซิลอนปกติแล้วจะมีฮอร์โมนรวมซึ่งอาจส่งผลต่อปริมาณน้ำนมได้ ระหว่างการกินยาคุมนั้น อาจจะมีเลือดออกกระปริดกระปรอยทางช่องคลอดเป็นผลข้างเคียงได้ ควรออกมาแค่ติดกางเกงในประมาณ 1-3 วัน ไม่ออกมามากต่อเนื่องดังกล่าวมา หากเลือดออกมาติดต่อกันเกิน 7 วันแล้ว อาจมีสาเหตุอื่นๆเช่น การติดเชื้อในปากมดลูกหรือมดลูก เนื้องอกมดลูกหรือปากมดลูก ที่ควรไปพบแพทย์เพื่อตรวจหาสาเหตุที่แน่ชัด หากตอนนี้ไม่ได้มีเพศสัมพันธ์ ซึ่งตอนนี้ควรงดการมีเพศสัมพันธ์ไปก่อนอยู่แล้ว และมีเลือดออกเยอะเป็นลิ่มเลือด อาจจะหยุดยาคุมแล้วรีบไปพบแพทย์ค่ะ